OpenLLM-France/wikimedia huggingface dataset:
# Robert McLiam Wilson

Robert McLiam Wilson (ganet d'ar 24 a viz C'hwevrer 1964 e Béal Feirste, Iwerzhon) a zo ur skrivagner iwerzhonat. Hiziv an deiz emañ o chom e Pariz (Bro-C'hall).
Studier eo bet e skol-veur Cambridge (Bro-Saoz), e studioù a zilezas hag e-pad ur pennad en em gavas hep ti nag aoz. Ar prantad diaes-se a levezonas e vuhez koulz hag e oberenn.
McLiam Wilson en deus skrivet tri romant : Ripley Bogle (1989), Manfred's Pain (1992) hag Eureka Street (1996). E-barzh Ripley Bogle e kont buhez un den hep ti nag aoz e Londrez. Gant al levr-se e c'hounezas daou briz : Rooney Prize ha Hughes Prize e 1989, hag ivez daou all e 1990 : Betty Trask Award hag Irish Book Award.
Eureka Street a zo diazezet war vuhez daou vignon eus Belfast, an eil o vezañ katolik, egile o vezañ protestant, nepell goude arsav-brezel IRA e 1994. Gant ar romant-se e c'hounezas ur Belfast Arts Award for Literature. Lakaet e voe da film skinwel gant BBC ha skignet e 1999. Skrivet en deus ivez ul levr diwar-benn ar baourentez, The Dispossessed (1992) e ditl, ha meur a deulfilm en deus savet evit BBC. E 2003 e voe lakaet war roll romantourien yaouank gwellañ Breizh-Veur (Best of Young British Novelists) gant kazetennerien ar gelaouenn Granta, daoust ma n'eo ket puilh e oberenn. Emeur o c'hortoz ma vo embannet e levr nevez, The Extremists e ditl.

## E oberenn e saozneg

* Ripley Bogle, embannet gant André Deutsch, 1989
* Manfred's Pain, embannet gant Picador, 1992
* The Dispossessed (skrivet asambles gant Donovan Wylie), embannet gant Picador, 1992
* Eureka Street, embannet gant Secker & Warburg, 1996

## Liamm diavaez

* Blog Robert McLiam Wilson (e saozneg) war lec'hienn Mediapart
# Robert Morris

Robert Morris (9 a viz C'hwevrer 1931 e Kansas City) zo un arzour ha skrivagner stadunanat. Asambles gant Donald Judd ez eo gwelet evel unan eus diazezerien an arz bihanañ. Bras eo e berzh ivez evit a sell ouzh an taolioù-kaer, ar staliadurioù hag al Land Art. O chom hag o labourat e New York emañ.

## E vuhez

A-raok dont da vezañ livour e studias Robert Morris e skol-veur Kansas, e Kansas City Art Institute hag e Reed College. En oberennoù a savas er bloavezhioù 1950 e weler levezon arzourien an diheverzded varzhoniel, ha dreist-holl hini Jackson Pollock. E California e studias Morris labour sonaozerien evel La Monte Young ha John Cage.
E 1960 en em stalias e New York ma kinnigas un taol-kaer diazezet war korfoù en ul lec'h ma kouezh ur golonenn en he foull. Damheñvel e voe e delwennoù bihanañ kentañ anvet Two Columns (1961) ha L Beams (1965).
Pa oa e New York e stagas gant studiañ oberennoù Marcel Duchamp hag e savas oberennoù levezonet gantañ evel Box with the Sound of its Own Making ( 1961) ha Fountain (1963). E 1963 e voe kinniget e zelwennoù bihanañ e diskouezva Green e New York. E 1964 ec'h aozas daou daol-kaer brudet : 21.3 ha Site, gant Carolee Schneemann. Enskrivañ a reas e Hunter College New York, hag e savas e gounskrid mestroniezh diwar-benn labour Brancusi. E 1966 e lakaas embann un heliad pennadoù titlet « Notes on Sculpture » en Artforum.
E 1967 e krouas Steam hag a zo gwelet evel unan eus skouerioù kentañ al Land Art. E dibenn ar bloavezhioù 1960 e voe kinniget oberennoù savet gantañ e meur a virdi stadunanat, ha burutellerien' zo evel Clement Greenberg a voe taer e-keñver ar pezh a rae. War vrasaat ez eas oberennoù Morris : kregiñ a reas da leuniañ salioù ar mirdioù gant bernioù douar pe feltr. E dibenn ar bloavezhioù 1970 e stagas gant an arz-skeudenniñ en-dro, ar pezh a souezhas an dud. Ul lodenn vras eus e oberennoù a voe diazezet war an aon rak implij an armoù nukleel. Er bloavezhioù 1990 e stagas en-dro gant an oberennoù kentañ en doa savet, hag e reas war-dro adsevel pe staliañ oberennoù a oa bet kollet.

### Mammenn

* Buhez Robert Morris e lec'hienn Diazezadur Guggenheim

### Liammoù diavaez

* Morris : Labyrinthe ou dédale ? , Le Magazine d'Exporevue, 1999
* Robert Morris, Publicportfolio e lec'hienn columbia.edu
* Ghislain Mollet-Viéville, « Robert Morris : diwar-benn Open center sculptures », miz C'hwevrer 1998
* Land Reclamation und Erdmonumente pennad gant Thomas Dreher
* Observatory e Lelystad/Oostelijk Flevoland, skeudennoù
* Thomas Dreher: Allan Kaprow versus Robert Morris. Ansätze zu einer Kunstgeschichte als Mediengeschichte

### Levrlennadur

* Catherine Grenier (dir.), Robert Morris, , Éditions du Centre Pompidou, Coll. Contemporains/Monographies, 1995, 312 pp. (ISBN 2-85850-825-9)
# Robert Lee Yates

Robert Lee Yates Jr., ganet d'ar 27 a viz Mae 1952, zo ur serial killer stadunanat eus Spokane (Washington). Etre 1996 ha 1998, Yates en devoa lazhet 13 maouez d'an nebeutañ. An holl anezho a oa gisti o labourat war an E. Sprague Avenue e Spokane. Yates en deus anzavet daou vuntr all e Walla Walla e 1975 hag ur muntr all e 1988 e Skagit County.
E 2002, Yates a oa barnet kablus eus muntr div vaouez e Pierce County. Hiziv-an-deiz emañ e trepas ar marv e Washington State Penitentiary.
En holl eo kondaonet da 1408 bloaz toull-bac'h e Spokane County, ha kondaonet d'ar marv div wech e Pierce County.

## Tud lazhet

| Anv | Deiz dizoloadenn ar c'horf |
| Patrick Oliver | 13 a viz Gouhere 1975 |
| Susan Savage | 13 a viz Gouhere 1975 |
| Stacy E. Hawn | 28 a viz Kerzu 1988 |
| Shannon Zielinski | 14 a viz Even 1996 |
| Patricia Barnes | 25 a viz Eost 1996 |
| Heather Hernandez | 26 a viz Eost 1997 |
| Jennifer Joseph | 26 a viz Eost 1997 |
| Darla Scott | 5 a viz Du 1997 |
| Melinda Mercer | 7 a viz Kerzu 1997 |
| Shawn Johnson | 18 a viz Kerzu 1997 |
| Linda M. Maybin | 26 a viz Kerzu 1997 |
| Shawn A. McClenahan | 26 a viz Kerzu 1997 |
| Laurie Wason | 26 a viz Kerzu 1997 |
| Sunny Oster | 8 a viz C'hwevrer 1998 |
| Linda Daveys | 1añ a viz Ebrel 1998 |
| Melody Murfin | 12 a viz Mae 1998 |
| Michelyn Derning | 7 a viz Gouhere 1998 |
| Connie LaFontaine Ellis | 13 a viz Here 1998 |
# Robert Morehead Cook

Robert Morehead Cook (12 a viz genver 1919 – 29 a viz kerzu 1999) a oa ur c'horonal d'eus al lu amerikan. Bet eo bet inspektour meur e-pad brezel Vietnam.
Labouret en deus dreist-holl war lazhadegoù Phong Nhi ha Phong Nhat sevenet an 12 a viz c'hwevrer 1968 gant ul lod eus lu Republik su Korea an SMRK (Strollad Marines Republik Korea) engouestlet e brezel Vietnam.
Ouzhpenn da labour ar c'horonal Robert Morehead Cook ez eus bet savet un enklask war al lazhadegoù sevenet gant ar soudarded Su Korean e-pad brezel Vietnam gant kazetennerien ar gazetenn Su Korean Hankyoreh..
* Golo skrid enklask ar c'horonal Cook war lazhadegoù prouet an SMRK (Strollad Marines Republik Korea ) d'an 10 a viz genver 1970
* USA - Ardamez an Inspektourien Meur
* Plac'h gouzañverez d'al lazhadeg o vezañ pareet gant soudarded Marines Amerikaned. Poltred gant ar c'haporal J. Vaughn, Strollad Delta-2 , U.S. Marine
* Korfoù merc'hed yaouank lazhadeget. Poltred gant ar c'haporal J. Vaughn, Strollad Delta-2 , U.S. Marine
* Korfoù gouzañverien devet.
* Korf ur bugel lazhet.

## Notennoù

* ↑ Special reportage- part III The South Korean Vietnam War experience

## Liammoù diavaez

* Robert Morehead Cook
# Rocamadour

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Rocamadour zo un anv-lec'h gallek diwar an anv okitanek Ròcamador, pe Ròc Amador.

## Gerdarzh

Dont a rafe, hervez Gaston Bazalgues, eus an anv kozh, Rocamajor, eus roca (roc'h) ha major (brasañ). Adalek 1166 e voe kristenaet oc'h ijinañ anv ar sant Amadour, gallekaet a-wechoù en Amateur.

## Lec'hioù

* Rocamadour, anv gallek Ròc Amador, kumun
* Rocamadour (keuz), anv ur c'heuz graet er gumun-se ha war-dro
* Notre-Dame de Rocamadour, anv gallek Itron Varia Rokamadour, chapel e Breizh, e Kameled.
# Rocamadour (keuz)

Rocamadour zo keuz gavr eus Carcin, en Okitania, hag a vez graet en tolead Ròc Amador.
# Rocabarraigh

Rocabarraigh (Rockall e saozneg) a zo ur garreg er Meurvor Atlantel, er gwalarn da Iwerzhon, etre ar vro-se, Enez ar Skorn ha Bro-Skos, ha brudet gant ar sach-blev zo bet etre Breizh-Veur hag Iwerzhon abalamour dezhi, pe gentoc'h d'ar pinvidigezhioù a soñjed a c'hallfe bezañ e goueled ar mor en-dro dezhi. Arc'het eo ar mor tro-dro gant ar Rouantelezh-Unanet, Iwerzhon, Island ha Danmark (en anv Inizi Faero).
27 metr ledander ha 22 vetr uhelder zo d'ar garreg. Ne c'hall den bevañ eno evel-just.
Kontet e vez a-wechoù e-touez an Inizi Gall, met gwall bell emañ an hini dostañ, Hiort (anvet "Saint Kilda" e saozneg). Meret eo ar garreg gant ar Rouantelezh-Unanet ha stag eo ouzh an Inizi Gall Diavaez evit a sell ar velestradurezh.
# Rocafort

Rocafort zo un anv-lec'h katalanek.

## Yezhoù all

* Ròcafòrt, en okitaneg
* Rocafuerte, en spagnoleg
* Rochefort, ha Roquefort, e galleg.

## Lec'hioù

* Rocafort, e proviñs Valencia.
* Rocafort, e proviñs Barcelona.
* Rocafort de Queralt, e proviñs Tarragona.

## Pennadoù kar

* Rocaforte
# Rocca

Rocca zo un anv-lec'h italianek (roc'h e brezhoneg) hag a gaver en anv meur a gumun en Italia hag en anvioù-tud.

## Lec'hio
### Skrivet e daou c'her

| Alessandria della Rocca, e Proviñs Agrigento Rocca Canavese, e Proviñs Torino Rocca Canterano, e Meurgêr Roma Rocca Cigliè, e Proviñs Cuneo Rocca Grimalda, e Proviñs Alessandria Rocca Imperiale, e Proviñs Cosenza Rocca Massima, e Proviñs Latina Rocca Pia, e Proviñs L'Aquila Rocca Pietore, e Proviñs Belluno Rocca Priora, e Meurgêr Roma | Rocca San Casciano, e Proviñs Forlì-Cesena Rocca San Felice, e Proviñs Avellino Rocca San Giovanni, e Proviñs Chieti Rocca Santa Maria, e Proviñs Teramo Rocca Santo Stefano, e Meurgêr Roma Rocca Sinibalda, e Proviñs Rieti Rocca Susella, e Proviñs Pavia Rocca d'Arazzo, e Proviñs Asti Rocca d'Arce, e proviñs Frosinone Rocca d'Evandro, e proviñs Caserta | Rocca de' Baldi, e proviñs Cuneo Rocca de' Giorgi, e proviñs Pavia Rocca di Botte, e Proviñs L'Aquila Rocca di Cambio, e Proviñs L'Aquila Rocca di Cave, e Meurgêr Roma Rocca di Mezzo, e Proviñs L'Aquila Rocca di Neto, e proviñs Crotone Rocca di Papa, e Meurgêr Roma Roccalbegna, e Proviñs Grosseto |

### Skrivet en ur ger

| Roccabascerana, e proviñs Avellino] Roccabernarda, e proviñs Crotone Roccabianca, e proviñs Parma Roccabruna, anv meur a gumun Roccacasale, e proviñs L'Aquila Roccadaspide, e proviñs Salerno Roccafluvione, e proviñs Ascoli Piceno Roccaforzata Roccafranca, e proviñs Brescia | Roccagiovine, e Meurgêr Roma Roccamena, e Meurgêr Palermo Roccamonfina Roccamontepiano, e proviñs Chieti Roccamorice Roccanera Roccanova e Proviñs Potenza Roccantica, e Proviñs Rieti Roccapalumba, e Meurgêr Palermo Roccapiemonte, e Proviñs Salerno | Roccarainola, e Meurgêr Napoli Roccaraso, e Proviñs L'Aquila Roccaromana, e Proviñs Caserta Roccasecca dei Volsci‎, e Proviñs Latina Roccasecca, e Proviñs Frosinone Roccaverano, e Proviñs Asti Roccavivara, e Proviñs Campobasso |

### Ranngumunioù

Kalzik ranngumunioù (frazioni) zo ivez.
* Rocca Cilento, e Lustra, e proviñs Salerno
* Roccapietra, e Varallo e proviñs Vercelli

## Tud

* Petru Rocca, emsaver korsikat (1887-1966)

## Pennadoù kar

* Della Rocca
* Roca
* Rocchetta
* Rocco
* Roccia
# Rocca Canavese

Rocca Canavese (La Ròca e piemonteg) zo ur gumun eus Italia, e proviñs Torino, e rannvro Piemonte.
# Rocca Cigliè

Rocca Cigliè (Ròca Sijé e piemonteg) zo ur gumun eus Italia, e proviñs Cuneo, e rannvro Piemonte.
# Rocaforte

Rocaforte (Roc'h kreñv) zo ur gêriadenn e Navarra (Spagn), 40,5 km eus Pamplona. Er Grennamzer e oa anvet Sangüesa la Vieja. Eno e oa kreñvlec'h orin kêr Sangüesa, a zo 1,4 km alese.
Ganti e veze difennet harzoù Rouantelezh Navarra en Xvet hag XIvet kantved. Distrujet e voe ar c'hastell e 1516 da vare aloubadeg Navarra.

## Poblañs

Emdroadur Poblañs Rocaforte :
| 2000 | 2001 | 2002 | 2003 | 2004 | 2005 | 2006 | 2007 |
| 62 | 60 | 60 | 54 | 53 | 50 | 52 | 52 |
Etre 1858 ha 1960 e oa war-dro 200 a dud. En 1992 ne oa ken met 58 annezad.

## Monumantoù

* Iliz Santa María, doare gotek dezhi.
* Peniti San Bartolomé er biz da Rocaforte, war-zu ar menez. Hervez ar vojenn e oa bet sant Frañsez a Asiz o chom eno en 1513, war e hent da Sant Jakez an Turki, deuet da vout kentañ lec'h-diazez menec'h Urzh Sant Frañsez e ledenez Iberia .
* Ar c'hastell, pintet war an uhel. Savet e voe da vare ar Reconquista (an adc'hounidigezh), ha ken pouezus e oa evel hini Ujué. Chom a ra un toullad mein.

## Pennadoù kar

* Zangoza
* Gabarderal

## Liammoù

* https://web.archive.org/web/20090918145705/http://www.mispueblos.es/navarra/navarra/rocaforte/
* (es) Rocaforte.
# Rocca Canterano

Rocca Canterano zo ur gumun en Italia, e meurgêr Roma Capitale ha rannvro Lazio.
# Roca Redonda

Roca Redonda (Roc'h kelc'hiek) zo un enezennig didud en Inizi Galápagos, en Ecuador, er Meurvor Habask, 25 km er gwalarn da Enez Isabela.
Hir eo stumm an enezennig, ha n'eo ket kelc'hiek. 308 metrad hed dezhi, ha 136 metrad led, ha 6 devezh-arat dindani (0,03 km²). 70 m uhelder a-us da live ar mor. Repu ar gouelan kazugel eo.
# Pennglaou an taiga

Pennglaou an taiga :
| Pennglaou an taiga, luc'hskeudennet e Kittilä (Lappi, Finland). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Paridae |
| Genad : | Poecile |
| Anv skiantel ||
| Poecile cinctus (Boddaert, 1783) ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Pennglaou an taiga (liester : pennglaoued an taiga) a zo ur spesad golvaneged, Poecile cinctus an anv skiantel anezhañ.
Anvet e voe Parus cinctus (kentanv) da gentañ-penn (e 1783) gant an evnoniour izelvroat Pieter Boddaert (1733-1795).

## Doareoù pennañ

* Poecile cinctus e Kittilä (Lappi, Finland)
* Vioù Poecile cinctus lapponicus

## Boued

Bevañ a ra diwar zivellkeineged bihan.

## Annez hag isspesadoù

Ar spesad a gaver ar pevar isspesad anezhañ :
* Poecile cinctus cinctus, (Boddaert, 1783), eus biz al lodenn europat eus Rusia, dre Siberia, da Ledenez Kamtchatka ha hanternoz-kreiz Mongolia,
* P. c. lapponicus, eus Skandinavia da hanternoz al lodenn europat eus Rusia,
* P. c. lathami, e hanternoz ha kornôg Alaska ha gwalarn Kanada,
* P. c. sayanus, e kreisteiz Siberia ha gwalarn Mongolia.

## Liammoù diavaez

* (en) Poecile cinctus war al lec'hienn BirdLife International.
* (en) Poecile cinctus war lec'hienn an International Union for Conservation of Nature (IUCN).

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ (en) AnimalBase.
* ↑ (en) Poecile cinctus el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Poecile cinctus.
# Pennglaou teñval

Pennglaou teñval :
| Ur pennglaou teñval, luc'hskeudennet e Bulgaria. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Paridae |
| Genad : | Poecile |
| Anv skiantel ||
| Poecile lugubris (Temminck, 1820) ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Ar pennglaou teñval (liester : pennglaoued teñval) a zo ur spesad golvaneged, Poecile lugubris an anv skiantel anezhañ.
Anvet e voe Parus lugubris (kentanv) da gentañ-penn (e 1820) gant an evnoniour izelvroat Coenraad Jacob Temminck (1778-1858).

## Doareoù pennañ

* Poecile lugubris
* Ur vi Poecile lugubris

## Boued

Bevañ a ra diwar zivellkeineged bihan ha larvenned.

## Annez hag isspesadoù

Ar spesad a gaver ar pemp isspesad anezhañ en Azia ar Mervent hag Europa ar Gevred :
* Poecile lugubris anatoliae, eus Azia Vihanañ da hanternoz Israel,
* P. l. dubius, e kornôg Iran,
* P. l. kirmanensis, e gevred Iran,
* P. l. lugens, e kreiz ha kreisteiz Gres,
* P. l. lugubris, (Temminck, 1820), eus ledenez ar Balkanioù da hanternoz Gres.

## Liammoù diavaez

* (en) Poecile lugubris war al lec'hienn BirdLife International.
* (en) Poecile lugubris war lec'hienn an International Union for Conservation of Nature (IUCN).

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ (en) Poecile lugubris el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Poecile lugubris.
# Pennglaou

Pennglaou :
| Pennglaou Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Paridae |
| Genad : | Parus |
| Anv skiantel ||
| Parus major Linnaeus, 1758 ||
| D'ar vevoniezh e tenn ar pennad-mañ. ||
Ar pennglaou (Parus major) a zo ul labous eus urzhiad ar golvaneged hag eus kerentiad ar paridae.

## Doareoù pennañ

Gant e uhelder a 14 cm eo ar pennglaou an hini brasañ eus familh ar pennglaoued hag an evned kar all eus ar genad.
E benn a zo du hag e zivjod a zo gwenn.
Heñvel-bras eo ar par hag ar barez.
Glaou a dave da liv e benn. Sellet ivez ouzh Pennglaou teñval (Parus lugubris). Pennglaouig a c'hell talvezout da skañv-benn : Pennglaouig ma 'z out !

## Boued

Ar pennglaou a zebr amprevaned, biskoul, kraoñ hag hadoù.

## Annez

Bevañ a ra ar pennglaou er c'hoadoù, liorzhoù ha girzhier. Ul labous arsezat eo en Europa. Neizhiañ a ra e miz Ebrel hag e miz Mae. Fardet eo an neizh gant kinvi, kolo, gloan, reun ha pluñv en un toull en ur wezenn pe ur voger. Dozvet eo gantañ etre 5 ha 12 vi.
a vo kavet e Wikimedia Commons.

## Sell ivez

* Rummad al laboused renket hervez o anv boutin
* Rummad al laboused renket hervez o anv skiantel

## Notennoù

* ↑ GReg 577a : Pennglaouïcq, Tête de linote, injure, homme de peu de sens (ce mot dans le propre, veut dire mesange).
# Penngamm gouzoug rous

Penngamm gouzoug rous :
| Ur penngamm gouzoug rous, luc'hskeudennet e Mirva natur Rietvlei (Pretoria, Suafrika). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Jynx |
| Anv skiantel ||
| Jynx ruficollis Wagler, 1830 ||
| D'ar vevoniezh e tenn ar pennad-mañ. ||
Ar penngamm gouzoug rous pe penngamm gouzoug ruz a zo ur spesad evned, Jynx ruficollis an anv skiantel anezhañ.

## Annez hag isspesadoù

Ar spesad a gaver an tri isspesad anezhañ e savanennoù Afrika :
* Jynx ruficollis aequatorialis, en Etiopia,
* J. r. pulchricollis, eus Kameroun da greisteiz Soudan ha gwalarn Ouganda,
* J. r. ruficollis, eus Gabon hag Angola da greisteiz Soudan, reter Ouganda ha reter Suafrika.

## Rummatadur

Perzh eo an evn eus kerentiad ar speged.

## Liammoù diavaez

* (en) Jynx ruficollis war al lec'hienn BirdLife International.
* (en) Jynx ruficollis war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Pêrig Herbert, Anvioù laboused Europa, Hor Yezh, Gwengolo-Kerzu 1995, niv. 203-204, p. 49.
* ↑ (en) Roadennoù IOC World Bird List diwar-benn Jynx ruficollis.
# Penneg

Penneg pe ar Penneg zo un anv-tiegezh brezhonek.

## Treuzskrivadurioù e yezhoù all

* Pennec ha Le Pennec e galleg
* Penneck e saozneg, un anv-tiegezh e Kernev-Veur

## Tud brudet

* Alain Pennec (g. e 1955), soner akordeoñs
* Thierry Le Pennec (1955 - ), barzh gallek
* Daniel Pennec (g. e 1956), politikour
* Jil Penneg (g. e 1959), aktour ha troer
* Yann Le Pennec (g. e 1974), kanoeer
* Pierre Pennec (g. e 1977), merdeer
* Émilie Le Pennec (g. e 1987), jiminasourez

## Gwelet ivez

* Penn (anvioù-tiegezh)
# Penngamm Eurazia

Penngamm Eurazia :
| Jynx torquilla. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Jynx |
| Anv skiantel ||
| Jynx torquilla Linnaeus, 1758 ||
| D'ar vevoniezh e tenn ar pennad-mañ. ||
Ar penngamm Eurazia a zo ur spesad evned, Jynx torquilla an anv skiantel anezhañ.

## Boued

Bevañ a ra diwar verien hag al larvenned anezhe dreist-holl ; kavout a ra mat an amprevaned, ar c'hevnid hag an hugennoù ivez.

## Annez hag isspesadoù

Ar spesad a gaver ar c'hwec'h isspesad anezhañ :
* Jynx torquilla chinensis, e reter Siberia, biz ha kreiz Sina,
* J. t. himalayana, e hanternoz Pakistan ha gwalarn menezioù Himalaya,
* J. t. mauretanica, e gwalarn Afrika,
* J. t. sarudnyi, e kornôg Siberia,
* J. t. torquilla, eus kornôg Europa da vBulgaria ha takad ar C'haokaz,
* J. t. tschusii, e kreisteiz Europa.

## Liammoù diavaez

* (en) Jynx torquilla war al lec'hienn BirdLife International.
* (en) Jynx torquilla war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Pêrig Herbert, Anvioù laboused Europa, Hor Yezh, Gwengolo-Kerzu 1995, niv. 203-204, p. 48.
* ↑ (en) Roadennoù IOC World Bird List diwar-benn Jynx torquilla.
# Pennger

Er yezhoniezh ha dreist-holl war tachenn ar c'heriadurezh e vez implijet an termen pennger (saoz: headword) evit komz eus ul "lemma", da lâret eo un termen (ger pe gerioù) lakaet da ditl ur pennad en ur geriadur, holloueziadur... da skouer, "Lemma (yezhoniezh)" eo al lemma a glot gant ar pennad war ar Wikipedia-mañ a denn d'an termen "lemma".
Peurliesañ e klot an darn vrasañ eus penngerioù ur geriadur gant stumm-meneg ar gerioù a glot gante, met n'eo ket ret atav, da skouer:
    Stumm-meneg
       "Yaou"
    Pennger
       "Yaou (doue)"
       "Yaou (planedenn)"

## Gwelit ivez:

* Lemma
* Stumm-meneg
* Leksema
* Kelf
* Morfologiezh
* Gwrizienn
* Penn
# Pennglaouig kuch

Pennglaouig kuch :
| Ur pennglaouig kuch. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Paridae |
| Genad : | Lophophanes |
| Anv skiantel ||
| Lophophanes cristatus (Linnaeus, 1758) ||
| D'ar vevoniezh e tenn ar pennad-mañ. ||
Ar pennglaouig kuch a zo ur spesad golvaneged, Lophophanes cristatus an anv skiantel anezhañ.
Anvet e voe Parus cristatus da gentañ-penn (e 1758) gant an naturour svedat Carl von Linné (1707-1778).

## Doareoù pennañ

* Lophophanes cristatus
* Vioù Lophophanes cristatus

## Boued

Bevañ a ra diwar amprevaned, greun ha had.

## Annez hag isspesadoù

Ar spesad a gaver ar seizh isspesad anezhañ en Europa :
* Lophophanes cristatus abadiei, e kornôg Bro-C'hall,
* L. c. baschkirikus, e mervent ha kreiz Menez Oural,
* L. c. bureschi, eus Albania da vBulgaria ha Gres,
* L. c. cristatus, (Linnaeus, 1758), eus hanternoz ha reter Europa d'ar C'harpatoù,
* L. c. mitratus, eus kreiz Europa da viz Spagn, an Alpoù ha hanternoz ar Balkanioù,
* L. c. scoticus, e hanternoz-kreiz Bro-Skos,
* L. c. weigoldi, e kornôg ha kreisteiz al Ledenez iberek.

## Liammoù diavaez

* (en) Lophophanes cristatus war al lec'hienn BirdLife International.
* (en) Lophophanes cristatus war lec'hienn an International Union for Conservation of Nature (IUCN).

## Notennoù ha daveennoù

* ↑ Pennglaouig-kuch (liester : pennglaouiged-kuch) hervez TermOfis Ofis Publik ar Brezhoneg.
* ↑ (en) AnimalBase.
* ↑ (en) Roadennoù IOC World Bird List diwar-benn Lophophanes cristatus.
a vo kavet e Wikimedia Commons.
# Penngamm (evn)

Penngammed :
| Ur penngamm Eurazia, luc'hskeudennet en El Haouaria (Tunizia). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Anv skiantel ||
| Jynx Linnaeus, 1758 ||
| D'ar vevoniezh e tenn ar pennad-mañ. ||
Ar penngammed eo an evned a ya d'ober ar genad Jynx, krouet e 1758 gant an naturour svedat Carl von Linné (1707-1778).

## Spesadoù hag an isspesadoù anezhe

Daou spesad a ya d'ober ar genad :
* ar penngamm gouzoug rous (Jynx ruficollis)
** J. r. aequatorialis, J. r. pulchricollis ha J. r. ruficollis,
* ar penngamm Eurazia (Jynx torquilla)
** J. t. chinensis, J. t. himalayana, J. t. mauretanica, J. t. sarudnyi, J. t. torquilla ha J. t. tschusii.
Nav (9) isspesad en holl : o c'havout a reer en Afrika a-bezh evit ar spesad ruficollis hag en Eurazia a-bezh evit ar spesad torquilla.

## Notennoù ha daveennoù

* ↑ Pêrig Herbert, Anvioù laboused Europa, Hor Yezh, Gwengolo-Kerzu 1995, niv. 203-204, p. 49.
* ↑ (en) Roadennoù IOC World Bird List diwar-benn Picidae/Jynx (lennet e-barzh d'an 10 a viz Mezheven 2016).
a vo kavet e Wikimedia Commons.